Obsessed by Cruelty

Obsessed by Cruelty είναι ο τίτλος του πρώτου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Μάιο του 1986 μέσω της δισκογραφικής εταιρείας "SPV/Steamhammer" στην Ευρώπη και της "Metal Blade" στην Αμερική.Metal Blade Records

Ηχογραφήσεις
Ο δίσκος ηχογραφήθηκε δύο φορές, αφού η αρχική ηχογράφηση, που πραγματοποιήθηκε στο Βερολίνο, δεν ικανοποίησε την δισκογραφική τους εταιρεία, η οποία θεώρησε κακής ποιότητας τον ήχο του συγκροτήματος, με αποτέλεσμα να επανηχογραφήσουν το άλμπουμ στο "Studio Hilpolstein", κοντά στη Νυρεμβέργη.Sodom - Obsessed By Cruelty at Discogs Την δεύτερη φορά που μπήκαν στο στούντιο, ηχογράφησαν όλα τα κομμάτια της πρώτης εκτέλεσης, όπως και το νέο κομμάτι "After the Deluge".After The Deluge Guitar Pro by Sodom @ Ultimate-Guitar.Com

Οι αρχικές εκτελέσεις χρησιμοποιήθηκαν κατά λάθος στην αμερικάνικη έκδοση του άλμπουμ, ενώ η έκδοση της "SPV/Steamhammer" περιελάμβανε τις νέες εκτελέσεις.

Σύνθεση
Οι στίχοι του δίσκου είναι εμπνευσμένοι από αποκρυφιστικά θέματα, αφού εκείνη την περίοδο ο Τόμας "Angelripper" Ζουκ ασχολούνταν με τα γραπτά του Άλιστερ Κρόουλι.Interview: Sodom - Invisible Oranges Από τον επόμενο τους δίσκο με τίτλο "Persecution Mania" και έπειτα, οι Sodom ασχολούνται σχεδόν αποκλειστικά με στρατιωτικά και πολεμικά θέματα.

Η μουσική των τραγουδιών προέρχεται σε μεγάλο βαθμό από το ντράμερ Κρίστιαν "Witchhunter" Ντούντεκ, με τον Angelripper να περιλαμβάνεται στους συνθέτες μόνο στα "After the Deluge" και "Witchhammer".

Κριτικές και επιρροή
Οι κριτικές για το "Obsessed by Cruelty" υπήρξαν θετικές, με το "Sputnik Music" να του δίνει μέσο όρο βαθμολογιών 3,6 / 5, το "Metal Storm" 7,2 / 10,Sodom - Obsessed By Cruelty - Metal Storm το "Ultimate Guitar" 7,7 / 10 και το "Metal Archives" 85%.Obsessed By Cruelty Review | Sodom

Το άλμπουμ άσκησε μεγάλη επίδραση στο ανερχόμενο μουσικό κίνημα του black metal, με τον κιθαρίστα και ιδρυτή των Mayhem, Euronymous, να περιγράφει τις πρώτες κυκλοφορίες των Sodom και Destruction, ως υποτιμημένα αριστουργήματα του black metal."Kill Yourself" Magazine - Full Moon Productions Ο ίδιος, ονόμασε την δισκογραφική του εταιρεία "Deathlike Silence Productions" από το δεύτερο κομμάτι του "Obsessed by Cruelty".The Saga Of True Norwegian black metal | VICE

Τραγούδια του δίσκου

Τα μέλη των Sodom
Οι μουσικοί οι οποίοι ηχογράφησαν το "Obsessed by Cruelty" ήταν οι εξής:

 Angelripper - μπάσο, φωνητικά
 Destructor - κιθάρα
 Assator - κιθάρα στο "After the Deluge"
 Witchhunter - τύμπανα

Παραπομπές

Πηγές
 Obsessed By Cruelty - SODOM WEB SQUAD
 Sodom - Obsessed by Cruelty | Sputnikmusic
 Sodom - Obsessed by Cruelty - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1986